ཆ་མི་སྙོམས་པའི་འཇིག་རྟེན་འདིར།ཁྱེད་ཀྱང་ཆ་མི་སྙོམས་པ་ཞིག་ཏུ་གྱུར་མོད།ད་དུང་ཆེས་གསང་བ་ཞིག་གི་དེ་ཉིད་སྔོག་ཕྱིར་གནའ་བོའི་དབྱངས་རྟ་དེའི་རམ་ཆང་རྔམ་འཐུང་བྱས།བཟི་དྲག་པ་ཡིན་ནམ་གང་ལྟར་འབྲུ་མི་གསལ་པའི་ལབ་བརྡོལ་དེས་རང་ཉིད་ཀྱི་ངོ་གདོང་གླེང་དུས།རང་ཉིད་ལྷ་འདྲེ་གང་ཡིན་མི་ཤེས་པའི་བརྡ་ཆད་མཁྲེགས་པོ་ཞིག་གིས་བཏུམས་ནས།ཡང་བསྐྱར་མལ་སར་འཛུལ་ཏེ་ནམ་གུང་གི་བར་འཁྱགས་སྒུམ།ལོ་ཟླ་འདིའི་ཕ་རོལ་ན་མུན་པ་ཟབ་་མོ་ཞིག་གི་ངོ་གདོང་བུད་འདུག་པ་ཁྱེད་ཀྱིས་གཟིགས་སྲིད་མོད།ཁྱེད་འགྲེལ་མི་ཐུབ་པའི་བརྡ་ཆད་ཅིག་གི་གསེབ་ཏུ་རང་ཉིད་ཀྱང་བརྡ་ཆད་ཅིག་ཏུ་བསྒྱུར།